section_heading: Кoncept
paragraph_text: Theilard je smatrao da je evolucija usmjerena rastu kompleksnosti/svjesnosti. Za Theilarda noosfera je sfera misli koja okružuje planet Zemlju, a koja je nastala tijekom evolucije kao posljedica spomenutog rasta kompleksnosti/svjesnosti. Noosfera je zbog toga podjednako dio prirode kao i barisfera, litosfera, hidrosfera, atmosfera i biosfera. Кao rezultat toga Theilard vidi ovaj "društveni fenomen [kao] vrhunac, a ne kao slabljenje biološkog fenomena."<ref>P Teilhard de Chardin, (1959.), The Phenomenon of Man, Collins, St James Palace, London Društveni fenomeni dio su noosfere i uključuju, na primjer, pravne, obrazovne, vjerske, istraživačke, industrijske i tehnološke sustave. Noosfera nastaje interakcijom ljudskih umova te ju oni i čine. Noosfera tako raste ukorak sa samoorganiziranjem čovječanstva tijekom naseljavanja Zemlje. Theilard je tvrdio da noosfera evoluira prema sve većoj personalizaciji, individuaciji i ujedinjenju njezinih elemenata, a kršćanski pojam ljubavi vidi kao glavnog pokretača noogeneze. Evolucija će kulminirati u Točki omega — vrhuncu mišljenja/svjesnosti — koji je Theilard identificirao s eshatološkim povratkom Krista.